KOMISSION PÄÄTÖS,
tehty 9 päivänä tammikuuta 1992,
elävien simpukoiden lähettämöiden ja puhdistamoiden varusteita ja rakennetta koskevista vaatimuksista, joista voidaan myöntää poikkeuksia (92/92/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1) ja erityisesti sen 5 artiklan,
sekä katsoo, että
jäsenvaltiot voivat direktiivin 91/492/ETY 5 artiklan 1 kohdan a alakohdan toista alakohtaa noudattaen myöntää lähettämöille ja puhdistamoille edellä mainitun direktiivin liitteessä olevassa IV luvussa säädettyjen laitteita ja rakenteita koskevien vaatimusten osalta lisämääräajan, johon mennessä niiden on täytettävä IV luvussa säädetyt hyväksymisen edellytykset sillä nimenomaisella edellytyksellä, että lähettämöistä ja puhdistamoista lähtöisin olevat elävät simpukat täyttävät direktiivissä 91/492/ETY vahvistetut hygieniavaatimukset,
komission tehtävänä on direktiivin 91/492/ETY 12 artiklassa säädettyä menettelyä noudattaen vahvistaa laitteita ja rakenteita koskevat vaatimukset, joista näitä poikkeuksia voidaan myöntää, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tämän päätöksen liitteessä vahvistetaan direktiivin 91/492/ETY liitteessä olevassa IV luvussa säädetyt laitteita ja rakenteita koskevat vaatimukset, joista voidaan myöntää poikkeuksia.
2 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä tammikuuta 1992.